open-index/open-wikipedia-markdown huggingface dataset:
John Roxborough Norman

**John Roxborough Norman**, nado o 9 de setembro de 1898 en Putney, Londres, e finado o 26 de maio de 1944 na parroquia de Tring, Hertfordshire, foi un ìctiólogo inglés.

## Traxectoria 
Norman comezou a súa vida laboral como empregado nun banco. Durante o servizo militar na primeira guerra mundial contraeu febre reumática, afección que lle duraría toda a súa vida. 

Ingresou no Museo Británico en 1921, onde traballou para Charles Tate Regan. De 1939 a 1944 estivo á fronte do Museo de Historia Natural de Tring como conservador de zooloxía.

## Algunhas publicacións 
Johh R. Norman foi o autor de, entre outros traballos, *A History of Fishes* (1931) e *A Draft Synopsis of the Orders, Families and Genera of Recent Fishes* (1957).

## Abreviatura 
A abreviatura **Norman** emprégase para recoñenes a  como autoridade na descrición e taxonomía en zooloxía.

## Notas 
## Véxase tamén 
### Ligazóns externas 
* John Roxborough Norman. Biografía .

## Control de autoridades
Luis Díaz Moreno

**Luis Díaz Moreno**, nado en Baralla e finado o 30 de xaneiro de 2017, foi un político galego.

## Traxectoria 
Era o fillo máis novo de Manual Díaz Iglesias e María Moreno Mouriz. No franquismo foi nomeado alcalde de Neira de Xusá polo gobernador civil en 1946, tomando posesión en decembro. Permaneceu no cargo máis de 22 anos e durante a súa alcaldía o concello adoptou o actual nome de Baralla.

## Recoñecementos 
* Medalla da Orde de Cisneros en 1947.
* O Colexio público de Baralla leva o seu nome.

## Vida persoal 
Casou con María Soaz González en 1947.

## Notas 
## Véxase tamén 
### Bibliografía 
* Soutelo Vázquez, Raul (2001) *Galicia nos tempos de medo e fame: Autarquía, sociedade e mercado negro no primeiro franquismo, 1936-1959*   IDEGA.
Palacio Umaid Bhawan

O **Palacio Umaid Bhawan**, situado en Jodhpur, Rajasthan, India, é unha das residencias privadas máis grandes do mundo. Chamado en honra ao maraxá Umaid Singh, avó do dono actual do palacio, este monumento ten 347 habitacións e é a residencia principal da  antiga familia real de Jodhpur. Parte do palacio é administrado por Taj Hotels.

O pazo denominouse **Palacio Chittar** durante a súa construción debido ao uso de pedras denominadas "chittar" no edificio. O maraxá Umaid Singh puxo a primeira pedra dos cimentos do edificio o 18 de novembro de 1929 e a construción finalizouse en 1943. A construción do palacio deu emprego a miles de persoas durante unha época de fame negra.

## Estado actual 
O dono actual do palacio é o maraxá de Jodhpur, Gaj Singh. O palacio está dividido en tres partes: o luxoso Taj Palace Hotel (que existe desde 1972), a residencia da antiga familia real, e un museo sobre a historia do século XX da familia real de Jodhpur. O horario de apertura do museo é de 9:00 a 17:00. Tamén hai unha galería na que se exhiben os automóbiles máis exóticos que pertencen á familia real.

## Notas 
## Véxase tamén 
### Outros artigos 
* Jaswant Thada
* Jodhpur

### Ligazóns externas 
* A Guide to the Palace Hotels of India .
* O Palacio en Jodhpur.Biz..

* O Palacio Umaid Bhawan en iloveindia.com  .
Hostís

***Hostís*** (en ) é un filme estadounidense de 2017 escrito e dirixido por Scott Cooper, baseado nunha historia de Donald E. Stewart. Está protagonizado por Christian Bale, Rosamund Pike, Wes Studi, Ben Foster, Stephen Lang, Jesse Plemons, Rory Cochrane, Adam Beach,
Q'orianka Kilcher e Jonathan Majors. Conta a historia dun oficial estadounidense que debe escoltar un xefe guerreiro cheyenne e a súa familia ó seu fogar en Montana en 1892.

O filme estreouse internacionalmente no Festival de Cinema de Telluride o 2 de setembro de 2017, e tivo unha estrea limitada nos cinemas dos Estados Unidos a través de Entertainment Studios o 22 de decembro de 2017. Recibiu valoracións postivas por parte da crítica e recadou 35 millóns de dólares en todo o mundo.

Estreouse en galego o 24 de febreiro de 2021 na TVG. Foi traducido por Rosa Moledo e o director de dobraxe foi Óscar Fernández.

## Personaxes 
* Christian Bale como Cpt. Joseph J. Blocker
:Voz da dobraxe galega de Óscar Fernández.
* Rosamund Pike as Rosalee Quaid
:Voz da dobraxe galega de Beatriz García.
* Wes Studi como Xefe Yellow Hawk
* Jesse Plemons como Tenente Rudy Kidder
:Voz da dobraxe galega de Antón López.
* Adam Beach como Black Hawk
* Rory Cochrane como Sarxento Thomas Metz
:Voz da dobraxe galega de Miguel Pernas.
* Peter Mullan como Tenente Coronel Ross McCowan
* Scott Wilson como Cyrus Lounde
* Paul Anderson como Comandante Tommy Thomas
* Timothée Chalamet como Soldado Philippe Dejardin
* Ben Foster como Sarxento Philip Wills
:Voz da dobraxe galega de César Cambeiro.
* Jonathan Majors como Capitán Henry Woodson
* John Benjamin Hickey como Capitán Royce Tolan
* Q'orianka Kilcher como Elk Woman
* Tanaya Beatty como Living Woman
* Stephen Lang como Coronel Abraham Biggs
:Voz da dobraxe galega de Tacho González.
* Bill Camp como Jeremiah Wilks
* Scott Shepherd como Wesley Quaid
* Ryan Bingham como Sarxento Malloy
* Robyn Malcolm como Minnie McCowan
* Xavier Horsechief como Little Bear

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en Metacritic 
* Ficha en RottenTomatoes
A patrulla perdida

***A patrulla perdida*** (en ) é un filme estadounidense de 1934 dirixido e producido por John Ford. Merian C. Cooper foi o produtor exectuvio e Cliff Reid o produtor asociado e baséase na novela *Patrol* de Philip MacDonald. Max Steiner compuxo a banda sonora e foi nomeado ó Óscar.

Estreouse subtitulado en galego o 6 de marzo de 2021 na TVG.

## Sinopse 
Durante a Gran Guerra, unha patrulla británica recorre a cabalo o deserto de Mesopotamia. Un disparo dun tirador oculto acaba coa vida do oficial ao mando, o único que coñecía as ordes. O sarxento toma o mando e adopta as decisións que lle dita a súa experiencia, conducindo os seus homes ao pobre refuxio que proporciona un oasis cunha mesquita en ruínas. Os homes van caendo un a un a mans dos adversarios ocultos, e o temor vaise apoderando dos superviventes.

## Personaxes 
* Victor McLaglen como o sarxento
* Boris Karloff como Sanders
* Wallace Ford como Morelli
* Reginald Denny como George Brown
* J. M. Kerrigan como Quincannon
* Billy Bevan como Herbert Hale
* Alan Hale como Matlow Cook
* Brandon Hurst como Comandante Bell
* Douglas Walton como Pearson
* Sammy Stein como Abelson
* Howard Wilson como aviador
* Paul Hanson como Jock MacKay

## Notas 
## Véxase tamén 
### Bibliografía 
* Evans, Alun. ''Brassey's Guide to War Films*. Dulles, Virginia: Potomac Books, 2000. .
* Pallot, James e James Monaco. *The Movie Guide''. Nova York: Berkley Publishing Group, 1995. .

### Ligazóns externas 
* 
* Ficha en AllMovie
Tring

**Tring** é unha parroquia civil e unha cidade do condado de Hertfordshire (Inglaterra).

## Xeografía 
Segundo a Oficina Nacional de Estatística británica, Tring ten unha superficie de 17,93 km².

No censo de 2001, Tring contaba con 12 027 habitantes, polo que a súa densidade de poboación nese ano era de 670,78 hab/km². O 94,12 % dos habitantes eran orixinarios do Reino Unido. O resto de países europeos englobaban ao 2,08 % da poboación, mentres que o 3,8 % nacera noutros lugares. Segundo o seu grupo étnico, o 97,84 % eran brancos, o 0,74 % mestizos, o 0,57 % asiáticos, o  0,2 % negros, o 0,44 % chineses e o 0,19 % doutras etnias. O cristianismo era profesado polo 74,37 %, o budismo polo 0,22 %, o hinduísmo polo 0,43 %, o xudaísmo polo 0,17 %, o islam polo 0,14%, e o 0,21 % profesaban outras relixións. O 17,48 % non eran relixiosos, e o 6,98 % non sinalaron ningunha opción relixiosa no censo.​

## Notas 
## Véxase tamén
Francisco Maseda García

**Francisco Maseda García**, coñecido como **Pancho Maseda**, nado na Habana o 1 de setembro de  1914 e finado en Ribadeo o 5 de novembro de 2007, foi un empresario e político galego.

## Traxectoria 
Fillo dos indianos Francisco Maseda e Carmen García Rodríguez, cursou Bacharelato e Peritaxe Mercantil na Coruña. Desenvolveu a súa vida profesional nos negocios familiares de Casa Maseda, Carpintería Maseda e Hotel Ribanova. No franquismo foi nomeado alcalde de Ribadeo en 1943, tomando posesión o 15 de outubro. Cesou no cargo o 4 de marzo de 1964. Despois impulsou a construción de vivendas da Cooperativa Santa Cruz, foi presidente do Ribadeo F.C. e da Asociación Amigos da Gaita Galega.

## Recoñecementos 
O Concello de Ribadeo deulle o seu nome a unha praza da vila, veciña á casa do concello, en 1998.

## Vida persoal 
Casou con Felisa García Bolaño e foi pai de Francisco e Mª Carme Maseda García.
## Notas 
## Véxase tamén 
### Ligazóns externas 
* Xira de Santa Cruz, Pregón de 1992 - Francisco Maseda Garcia
Robert James Eidlitz

**Robert James Eidlitz**, nado o 25 de marzo de 1864 en Nova York e finado o 18 de maio de 1935 na mesma cidade, foi un numismático e arquitecto estadounidense.

## Traxectoria 
Robert J. Eidlitz naceu en Nova York o 25 de marzo de 1864, nunha familia de ascendencia xudía de Bohemia. Cursou os seus estudos superiores inicialmente na Universidade Cornell, onde se graduou en 1885, e posteriormente na Universidade Técnica de Berlín, onde estudou Arquitectura.

### Eidlitz numismático 
Paralelamente á súa dedicación á arquitectura, Eidlitz foi un entusiasta numismático e coleccionista de medallas de temática arquitectónica, asunto sobre o que publicou un manual en 1927. En 1910 ingresou na *American Numismatic Society* (ANS) e desde 1916 ata a súa morte en 1935 formou parte do seu consello de dirección. De igual xeito, tamén doou á Sociedade a súa colección de medallas sobre arquitectura.

## Publicacións 
Estes son traballos monográficos sobre medallística publicados por Robert James Eidlitz:

* (1924). *Medals and medallions of Thomas Jefferson*. Nova York.
* (1927). *Medals and Medallions Relating to Architects*. Nova York.
* (1928). ''*. Nova York.

## Notas 
## Véxase tamén 
### Bibliografía 
* Rechcigl, M. (2018). "Robert James Eidlitz". En *American Jews with Czechoslovak Roots*. Páxina 219.
* Rechcigl, M. (2021). "[Robert James Eidlitz (1864-1935)](https://books.google.es/books?id=Tu4gEAAAQBAJ&pg=PT725&lpg=PT725&dq=Eidlitz,+Robert+J.+(Robert+James),+1864-1935&source=bl&ots=AGLBsL0wqz&sig=ACfU3U0RsjIERfTzE7bhWgjw5fBEJAO4_w&hl=es&sa=X&ved=2ahUKEwifr6LIm9TxAhWz8uAKHdHADHUQ6AEwDnoECAkQAw#v=onepage&q=Eidlitz%2C%20Robert%20J.%20(Robert%20James)%2C%201864-1935&f=false)". En *American Men and Women in Medicine, Applied Sciences and Engineering with Roots in Czechoslovakia*. Authorhouse, Bloomington. ISBN 978-1-6655-1598-9
* Smith, P. (2012). "". En *American Numismatic Biographies''. Páxina 114.
Copa LEB Prata

A **Copa LEB Prata** é unha competición española de clubs de baloncesto, organizada pola Federación Española de Baloncesto (FEB). Naceu en 2001 e é disputada entre equipos da Liga LEB Prata.

Nas primeiras edicións, os catro mellores equipos da primeira volta disputaban a Copa en formato de *Final Four*. Dende 2009, os dous primeiros equipos da clasificación da liga ao finalizar a primeira volta disputan a Copa LEB Prata. O campión desta xoga os *play-offs* como primeiro clasificado.

## Historial 
## Palmarés 
## Véxase tamén 
### Outros artigos 
* LEB Prata

### Ligazóns externas 
* Federación Española de Baloncesto (FEB) (Web Oficial)
Ángel Vernet

**Ángel Fernández González**, máis coñecido como **Angelito Vernet**, nado en San Pedro da Ramallosa, Nigrán, o 6 de abril de 1910 e finado o 2 de novembro de 1981 en Sabarís, Baiona, foi un canteiro e escultor galego.

## Traxectoria 
[miniatura|Escultura conmemorativa da chegada da carabela [Pinta (carabela)|Pinta.]]
Foi un dos catro fillos de Manuel Fernández Carneiro, canteiro portugués, e de Esperanza González Alonso.

Coñecérono máis polo primeiro apelido da súa muller, a baionesa Carmen Vernet Fernández, que polo seu propio.

Canteiro dende novo, tamén andou embarcado, tocaba o clarinete e foi directivo do Erizana Club de Fútbol.

Atropelouno un autobús na recta de Sabarís, cando ía acompañado dun dos seus netos, o neno Ángel Alfonso Giráldez Fernández, de dous anos de idade, falecendo ámbolos dous. Ao coñecer o sucedido, Carmen, a súa muller, sufriu un infarto e finou tamén.

## Recoñecementos 
## Galería de imaxes 
## Notas 
## Véxase tamén 
### Bibliografía 
* 
* 

### Ligazóns externas 
*
Simone Fontecchio

**Simone Fontecchio**, nado o 9 de decembro de 1995 en Pescara, é un xogador profesional de baloncesto italiano que actualmente xoga para os Detroit Pistons da National Basketball Association (NBA).

## Traxectoria 
O 9 de xullo de 2021, fíxose oficial a fichaxe de Fontecchio polo Saski Baskonia da Liga ACB, co que asinou un contrato por tres tempadas.

O 17 de xullo de 2022, Fontecchio asinou un contrato de dous anos cos Utah Jazz.

O 8 de febreiro de 2024, os Jazz traspasaron a Fontecchio ós Detroit Pistons a cambio de Kevin Knox II, unha elección da segunda rolda do Draft e os dereitos do Draft de Gabriele Procida.

## Notas 
## Véxase tamén 
### Ligazóns externas 
* Perfil en Eurobasket.com
Alberto Mediavilla Martínez

**Alberto Mediavilla Martínez**, nado nas Figueiras (Castropol) en 1922, foi un veterinario e político asturiano.

## Traxectoria 
Veterinario e director do Instituto Laboral de Ribadeo. Militante de Falange Española Tradicionalista y de las JONS dende 1941. Presidente da Hermandad de Labradores y Ganaderos de Ribadeo e delegado local de organizacións do Movimiento. No franquismo foi nomeado alcalde de Ribadeo en febreiro de 1964. Dimitiu do cargo en xullo de 1966.  

En 1962, foi nomeado director do Centro de Ensinanza Media e Profesional de Ribadeo. Posteriormente, pasou a ser catedrático do mesmo centro, daquela Instituto Carlos María Rodríguez de Valcárcel, e catedrático de Bioloxía da Universidade de Oviedo. 

## Recoñecementos 
Creouse o premio Fin de Carreira da Diplomatura en Maxisterio en Educación Especial Alberto Mediavilla Martínez.

## Publicacións 
Contabilidad agraria aplicada a la explotación vacuna (con M. López Rico, 1993)  .

## Notas
A lenda de Bill Doolin

***A lenda de Bill Doolin*** (en ) é un filme estadounidense de 1981 dirixido por Lamont Johnson. Está protagonizado por Burt Lancaster, John Savage, Rod Steiger, Diane Lane e Amanda Plummer, e baséase na vida de dúas adolescentes de finais do século XIX no territorio de Oklahoma. O guión é obra de David Eyre e Robert Ward a partir do libro de Ward.

Estreouse en galego o 6 de abril de 1986 a través da TVG.

## Personaxes 
* Scott Glenn como Bill Dalton
* Redmond Gleeson como Red Buck
* William Russ como Little Bill Raidler
* Ken Call como George Weightman
* John Savage como Bittercreek Newcomb
* Buck Taylor como Dynamite Dick
* Michael Conrad como enxeñeiro
* Amanda Plummer como Cattle Annie
* Diane Lane como Jennie (Little Britches)
* Burt Lancaster como Bill Doolin
* Chad Hastings como condutor
* John Quade como Morgan
* Yvette Sweetman como Mrs. Sweetman
* Perry Lang como Elrod
* Rod Steiger como Bill Tilghman
* Steven Ford Marshall
* Roger Cudney Jr. como Capps

## Notas 
## Véxase tamén 
### Ligazóns externas 
* 
* Ficha en RottenTomatoes
Eduardo Rosón Pérez

**Eduardo Rosón Pérez**, nado en Becerreá cara a 1921, foi un farmacéutico e político galego.

## Traxectoria 
Sobriño de Eduardo Rosón López e irmán de Antonio Rosón Pérez. Ingresou no Frente de Juventudes en 1936. Licenciado en Farmacia pola Universidade Central en 1943. Farmacéutico en Becerreá, foi nomeado inspector farmacéutico municipal das Nogais en 1949. Foi nomeado alcalde de Becerreá a finais de febreiro de 1964. Foi elixido deputado provincial en 1967. Logo da morte de Franco foi concelleiro de Becerreá en 1983.

## Vida persoal 
Casou en Samos con Inés Bermúdez Velón en 1963.

## Notas
A metamorfose dos paxaros

***A metamorfose dos paxaros*** (en ) é un filme portugués de 2020 dirixido por Catarina Vasconcelos e producido pola compañía Primeira Idade. Estreouse internacionalmente na 70ª edición do Festival de Berlín en febreiro de 2020, onde foi galardoado co premio FIPRESCI ó mellor filme na sección "Encounters". O filme foi financiado polo Instituto do Cinema e do Audiovisual e por RTP.

Estreouse subtitulado en galego o 10 de marzo de 2021, no Centro Galego de Artes da Imaxe (A Coruña). Foi traducido por Samuel Solleiro.

Foi escollido como candidato de Portugal para o Óscar ao mellor filme internacional na 94ª edición dos premios.

## Notas 
## Véxase tamén 
### Outros artigos 
* Filmes de Portugal propostos ó Óscar ó mellor filme internacional
* Filmes propostos ó mellor filme internacional na 94ª edición dos Óscar
### Ligazóns externas 
*
Novica Veličković

**Novica Veličković**, nado o 5 de outubro de 1986 en Belgrado, é un ex xogador profesional de baloncesto serbio, que foi ademais internacional coa selección serbia.

## Traxectoria 
Veličković debutou coma profesional co KK Partizan durante a tempada 2004-05. Debutou co equipo serbio na Euroliga o 3 de novembro de 2005, anotando dous puntos contra o Élan Béarnais francés.

O 23 de xuño de 2009, Veličković asinou co Real Madrid da Liga ACB un contrato por dúas tempadas con opción a unha máis. En xuño de 2012, o Real Madrid decidiu rescindir o contrato de Veličković debido ás súas numerosas lesións.

O 31 de xaneiro de 2013, Veličković asinou ata final de tempada co KK Mega Basket serbio.

O 5 de agosto de 2013, Veličković asinou un contrato por unha tempada co Brose Baskets da Basketball Bundesliga. O 20 de febreiro de 2014, o equipo alemán rescindiu o contrato do xogador. Catro días máis tarde, volveu ó KK Mega Basket ata final de tempada.

O 21 de xuño de 2014, asinou un contrato dun ano co Trabzonspor BK turco.

O 1 de marzo de 2016, Veličković deixou o Trabzonspor e asinou de novo co KK Partizan ata final de tempada. O 8 de xullo de 2021, tras a tempada na que se converteu no xogador que máis partidos disputou coa camiseta do Partizan, Veličković anunciou a súa retirada coma xogador de baloncesto profesional.

## Notas 
## Véxase tamén 
### Ligazóns externas 
* Perfil en Euroleague.net
Isabel Rodríguez

O nome **Isabel Rodríguez** poden referirse a:

* Isabel Rodríguez, (século XVI), muller soldado castelá.
* Isabel Rodríguez, monxa de Allariz que participou nas Festas Minervais de 1697.
* Isabel Rodríguez Bergareche (1975-), deportista española.
* Isabel Rodríguez García (1981-), política socialista española, ministra do goberno.
* Isabel Rodríguez Mate, historiadora e profesora galega.
Magic Mike XXL

***Magic Mike XXL*** é un filme estadounidense de 2015 dirixido por Gregory Jacobs, escrito por Reid Carolin e protagonizado por Channing Tatum, Matt Bomer, Kevin Nash e Joe Manganiello. É a secuela do filme de 2012 *Magic Mike*, e estreouse en Hollywood o 26 de xuño de 2015. Recibiu boas valoracións por parte da crítica e recadou 122 millóns de dólares.

Estreouse en galego o 20 de marzo de 2021 a través da TVG. Foi traducido por Manuel Arca Castro e a directora de dobraxe foi Alicia Taboada.

## Personaxes 
*Channing Tatum como Michael “Magic Mike” Lane
*Matt Bomer como Ken
*Joe Manganiello como Big Dick Richie
*Kevin Nash como Tarzan/Ernest
*Adam Rodríguez como Tito
*Gabriel Iglesias como Tobias
*Amber Heard como Zoe
*Jada Pinkett Smith como Rome
*Elizabeth Banks como Paris
*Stephen "tWitch" Boss como Malik
*Jane McNeil como Mae
*Rhoda Griffis como Julia
*Ann Hamilton como Diane
*Mary Kraft como Jessica
*Carrie Anne Hunt como Megan Davidson
*Vicky Vox como Tori Snatch
*Crystal Hunt como Lauren
*Deidre Goodwin como moza de Tarzan

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en Metacritic
Eduardo Rosón

***Eduardo Rosón González**, xornalista e político español (m. 1923).
***Eduardo Rosón López**, avogado e político galego (n. 1880).
***Eduardo Rosón Pérez**, farmacéutico e político galego (n. 1921).
CFBDSIR 2149−0403

**CFBDSIR 2149-0403** ( a denominación completa é **CFBDSIR J214947.2-040308.9**) é un planeta orfo de masa planetaria ou unha anana marrón de alta metalicidade e masa pequena na constelación de Acuario. Orixinalmente, pensábase que formaba parte da asociación estelar AB Doradus como indica a súa posición e o seu movemento propio, pero o mesmo equipo que descubriu o obxecto e que conxecturou sobre a súa pertenza ó grupo, rexeitou esa hipótese debido a novas medicións. Sen esa pertenza, a idade e a masa do obxecto non se poden acoutar. Non hai probas suficientes para demostrar que CFBDSIR 2149-0403 se formase coma un planeta e fose posteriormente expulsado do seu sistema planetario.

## Descubrimento 
CFBDSIR 2149-0403 foi descuberto polo proxecto franco-canadense de procura de ananas marróns, unha procura do ceo no infravermello *próximo* e confirmado polos datos do WISE. Se o obxecto pertence á asociación estelar AB Doradus, a súa distancia estímase en 40 ± 4 parsecs (130 ± 13 anos luz) da Terra; outras estimacións posibles van dun rango de 25 a 50 parsecs. a cal ten unha idade límite para o esgotamento do litio de 130 ± 20 Megaanos. Se CFBDSIR2149 está realmente ligado coa asociación estelar AB Doradus, entón tamén é novo. Non obstante, co equipo de Delorme agora rexeitando esa hipótese, as estimacións son, ou menos de 500 millóns de anos como un planeta orfo cunha masa entre 2 e 13 masas de Xúpiter, ou ben unha anana marrón de dous a tres mil millóns de anos de idade cunha masa de entre 2 a 40 masas de Xúpiter. O obxecto presenta signos de baixa gravidade (banda K é máis brillante no infravermello próximo), estes signos poderían ser atribuíbles á súa mocidade.

## Atmosfera 
right|thumb|300px|Este vídeo amosa unha impresión artística do planeta orfo CFBDSIR J214947.2-040308.9.
Observacións espectroscópicas atoparon absorción de luz por parte gas metano e auga na atmosfera do planeta.

## Notas 
## Véxase tamén
* GU Piscium b, un exoplaneta que orbita GU Piscium a unha distancia de 2.000 UA e cun período de 163.000 anos dentro da asociación estelar AB Doradus
* 2MASS J1119–1137, un exoplaneta orfo semellante descuberto en 2016

### Lecturas recomendadas 
*
*
Alicia Fernández Calvete

**Alicia Fernández Calvete**, nada en Cariño en 1925 e finada en 2018, foi unha das primeiras odontólogas de España.
## Traxectoria 
Alicia Fernández Calvete era filla de mestres. Estudou Medicina na Universidade de Santiago de Compostela obtendo unhas brillantes cualificacións, Alicia despois marchou a Madrid  para licenciarse en estomatoloxía na Universidade Central en 1953.  En Madrid tamén formouse en odontoloxía no Gran Hospital. 

Iniciou a súa actividade profesional en  Ortigueira, e logo abriu unha consulta na rúa Juan Flórez da Coruña, onde  traballaría até a  súa xubilación. 

En 2012 foi recoñecida pola cidade da Coruña como unha pioneira na súa profesión.

## Notas 
## Véxase tamén 
### Bibliografía 
* Pintos Barral, Xoana (2021). *Tiven a chave, a bicicleta e os catro libros*. Editorial Galaxia.

### Outros artigos 
* Irene Álvarez Veras
* María Coro Clavero
* Josefina Areses
* Ruth Selbman
Bauman L. Belden

**Bauman Lowe Belden**, nado en 1862 e finado o 11 de agosto de 1931 en Cranford, Nova Jersey, foi un numismático estadounidense.

## Traxectoria 
Belden era membro da sociedade patriótica *Sons of the American Revolution*.

Foi un recoñecido coleccionista de medallas e a súa colección foi vendida un ano despois da súa morte por Thomas Elder.

Á marxe da ANS, Belden foi tamén membro da *American Numismatic Association* (ANA) e do Club Numismático e Nova York.

No tocante á súa vida familiar, Belden casou con Corinne Crittenden, con quen tivo unha filla.

## Recoñecementos 
* (1930): Medalla Huntington, da *American Numismatic Society*, de Nova York.

## Publicacións 
Estes son os traballos monográficos publicados por Belden en materia medallística e numismática:

* (1915). *Medals and  publications of the American Numismatic Society, with an historical sketch*. American Numismatic Society, Nova York.
* (1916). *United States war medals*. American Numismatic Society, Nova York.
* (1915). '**. American Numismatic Society, Nova York.
* (1927). **'. American Numismatic Society, Nova York.
* (1930). *A mint in New York*. American Numismatic Society, Nova York.

## Notas 
## Véxase tamén 
### Bibliografía 
* Smith, P. (2012). "". En *American Numismatic Biographies*. Páxina 29.
Josefina Areses Pérez

**Josefina Areses Pérez**, nada en Pontevedra en 1920 e finada en Madrid o 25 de decembro de 2006, foi unha das primeiras odontólogas de España.

## Traxectoria 
Josefina Areses Pérez era filla de Rafael Areses Vidal. Estudou Medicina na Universidade de Santiago de Compostela nos anos 1942-1947, onde finou o 25 de decembro de 2006.
## Vida persoal 
Casou con Francisco Alférez Callejón.
## Notas 
## Véxase tamén 
### Outros artigos 
* Irene Álvarez Veras
* María Coro Clavero
* Alicia Fernández Calvete
* Ruth Selbman
Premio Galiza Mártir

O **Premio Galiza Mártir** é unha distinción que outorga a Fundación Alexandre Bóveda no Día da Galiza Mártir (17 de agosto) desde 2006.

## Galardoados 
## Notas
Mary Pierce

**Mary Pierce**, nada en Montreal (Canadá) o 15 de xaneiro de 1975, é unha tenista profesional francesa. Alcanzou seis finais individuais nos torneos de Grand Slam durante a súa carreira, gañando dous títulos. Tamén gañou dous torneos de Grand Slam de dobres. Grazas á súa figura estilizada e grande estatura, ás veces actuou como modelo.

## Traxectoria 
Pierce naceu en Montreal mentres a súa nai francesa, Yannick Adjaj, e o seu pai estadounidense, Jim Pierce, estaban de viaxe na cidade; polo tanto, a pesar de nacer no Canadá, nunca residiu nese país durante longos períodos, senón que se criou nos Estados Unidos. Como consecuencia, foi recoñecida como cidadá dos Estados Unidos, o Canadá e Francia. En torneos internacionais representou a Francia.

Pierce comezou no tenis á idade de 10 anos por iniciativa do seu pai. Só dous anos despois gañou o título nacional dos Estados Unidos na categoría sub-12. En 1989 converteuse na tenista estadounidense máis nova en debutar no tour profesional á idade de 14 anos e 2 meses.

En 1994, Pierce xogou a súa primeira final de Grand Slam, no torneo de Roland Garros, dun xeito notable. Foi a primeira xogadora en chegar á cuarta rolda ao perder só dous partidos nos seus partidos. No momento da final só perdera 10 xogos, incluído un sólido 6-2, 6-2 ante a que entón era a indiscutible número un, Steffi Graf nas semifinais. Na final perdeu por 6-4 e 6-4 ante Arantxa Sánchez Vicario.

En 1995, Pierce gañou o seu primeiro título de Grand Slam ao derrotar a propia Sánchez Vicario por 6-3 e 6-2 na final do Aberto de Australia. Ese ano alcanzou o seu máximo posto na clasificación da WTA, o número 3.

En 1997, Pierce volveu xogar a final do Aberto de Australia, mais perdeu contra Martina Hingis por un dobre por 6-2. Tamén perdeu a final dos WTA Tour Championships dese ano con Jana Novotná. Pierce foi membro do equipo francés que gañou a Fed Cup en 1997.

Pierce gañou o seu segundo título de individual de Grand Slam e o seu primeiro de dobres no Aberto de Francia no 2000. Na final de individuais derrotou a Conchita Martínez por 6-2 e 7-5 e converteuse na primeira francesa en gañar o título desde Françoise Durr en 1967. Xogando dobres con Martina Hingis coroouse nesta categoría (a parella xa xogara a final no Aberto de Australia a principios do mesmo ano).

Pierce axudou a gañar a selección francesa a Fed Cup por segunda vez en 2003. En 2004, Pierce gañou o seu primeiro título desde o 2000, no torneo de 's-Hertogenbosch, acadando así 16 títulos individuais.

## Finais de Grand Slam 
### Individuais: 6 (2 títulos) 
### Dobres: 2 (1 título) 
### Dobres mixtos: 1 (1 título) 
## Notas 
## Véxase tamén
Fernando Zurbriggen

**Fernando Zurbriggen**, nado o 20 de outubro de 1997 en Santa Fe, é un xogador profesional de baloncesto arxentino.

## Traxectoria 
O 11 de xullo de 2021, fíxose oficial a fichaxe de Zurbriggen polo Obradoiro CAB da Liga ACB, co que asinou un contrato por catro tempadas.

## Notas 
## Véxase tamén 
### Ligazóns externas 
* Perfil en RealGM.com
Provespa

***Provespa*** é un xénero de insectos himenópteros da suborde dos apócritos, superfamilia dos vespoideos, familia dos véspidos, unha das comprendidas na subfamilia dos vespinos.

Dos catro xéneros que constitúen a subfamilia dos vespinos, *Vespa*, *Provespa*, *Dolichovespula* e *Vespula*, os dous primeiros contrastan notabelmente cos dous últimos porque mostran hábitos máis especializados e son principalmente habitantes da Rexión Indomalaia ou Oriental. 

O xénero *Provespa* comprende catro especies, unha delas extinta, coñecidas vulgarmente como avespas nocturnas. 

## Taxonomía 
### Descrición 
O xénero foi descrito en 1903 polo entomólogo estadounidense William Harris Ashmead, nun traballo publicado en *Entomogical News*, **14**: 182.

### Etimoloxía 
O nome científico *Provespa* está formado polos elemenros *Pro*- e -*vespa*. O primeiro está tirado da preposición latina *pro*, "diante de", e o segundo do xénero *Vespa*. Literalmente, "as avespas antecesoras das do xénero *Vespa*".  

### Especies 
O xénero comprende na actualidade as tres especies seguintes: 

Tenden a construír os niños a partir de material vexetal fibroso, o que os fai tomar unha cor marrón agrisada uniforme, polo que adoitan ser difíciles de localizar.

## Notas 
## Véxase tamén  
### Bibliografía 
* Aguiar, Alexandre P. *et al*. (2013): "Order Hymenoptera". En Zhang, Z.-Q. (ed.): "Animal Biodiversity: An Outline of Higher-level Classification and Survey of Taxonomic Richness (Addenda 2013)". *Zootaxa* **3703**: 1–82.
* Borror, D. J., DeLong, D. M. & Triplehorn, C. A. (1976): *An introduction to the study of insects*, 4ª ed. Nova York, Chicago: Holt, Rinehart and Winston.  ISBN 0-0308-8406-3.
* Grimaldi, D. & Engel, M. S. (2005): *Evolution of the Insects*. Cambridge: Cambridge University Press. ISBN 978-0-5218-2149-0.
* Huber, John T. (2009): "Biodiversity of Hymenoptera". Capítulo 12. En Robert G. Foottit & Peter H. Adler: *Insect Biodiversity: Science and Society*. Hoboken, New Jersey: Blackwell Publishing. ISBN 978-1-4051-5142-9.
* Michener, Charles D. (2007): *The Bees of the World*. 2ª ed. Baltimore: The Johns Hopkins University Press. ISBN 978-0-8018-8573-0.
* O'Toole, Christopher & Raw, Anthony (1999): *Bees of the world*. Londres: Cassell & Co. ISBN 0-8160-5712-5.
* Sharkey, Michael J. (2007): "Phylogeny and Classification of Hymenoptera". *Zootaxa* **1668**: 521–548.
* Sharkey, M. J.; Carpenter, J. M & Vilhelmsen, L. (2012): "Phylogenetic relationships among superfamilies of Hymenoptera". *Cladistics* **28** (1): 80–112.
* Vilhelmsen, Lard (2001): "Phylogeny and classification of the extant basal lineages of the Hymenoptera (Insecta)". *Zoological Journal of the Linnean Society* **131**: 393–442.

### Outros artigos 
* Himenópteros
* Apócritos
* Vespoideos
* Véspidos
* Vespinos

### Ligazóns externas 
* Martin. S. J. (1995): "Hornets of Malaysia". *Malayan Nature Journal 1995*, **49**: 71-82.
* *Provespa* Ashmead, 1903
* Genus *Provespa*.
William Harris Ashmead

**William Harris Ashmead**, nado o 19 de setembro de 1855 en Filadelfia e finado o 17 de outubro de 1908 en Washington D.C., foi un entomólogo estadounidense.

## Traxectoria 
Despois de reaiza os seus estudos en Filadelfia, Ashmead traballou para a editorial J. B. Lippincott & Co. Máis tarde, estableceuse en Florida onde creou a súa propia editorial dedicada á agricultura. Tamén lanzou o *Florida Dispatch*, un semanario agrícola que incluía unha sección dirixida a insectos prexudiciais.

En 1879 comezou a escribir artigos para publicacións científicas e, en 1887, foi nomeado entomólogo de campo, traballando no Ministerio de Agricultura de Florida. 

O ano seguinte foi entomólogo na estación de investigación agrícola de Lake City, Florida. En 1889 volveu traballar no Ministerio de Agricultura. 

Ao ano seguinte, e durante dous anos, viaxou, en particular a Alemaña, para perfeccionar os seus coñecementos entomolóxicos.

En 1895 obtivo o posto de axudante de conservación no Departamento de Entomoloxía do Museo Nacional de Historia Natural dos Estados Unidos, posto que ocupou até a súa morte. 

Ashmead foi principalmente un entomólogo sistemático, que traballou en moitos grupos de insectos, sobre todo en himenópteros, e publicou aproximadamente 260 artigos en varias revistas científicas.

## Algunhas publicacións 
miniatura|Ilustración de Ashmead en *The phylogeny of the Hymenoptera* (1896)
Libros:
* *Monograph of the North American Proctotrypidae*. (*Bulletin of the US National Museum*, nº 45) Washington: US GPO, 1893.https://www.biodiversitylibrary.org/item/32396#page/106/mode/1up
* *Descriptions of New genera and species of Hymenoptera from the Philippine Islands.* (*Proceedings of the US National Museum*, nº 29) Washington: US GPO, 1904.https://www.biodiversitylibrary.org/item/53438#page/11/mode/1up

Artigos sobre a orde dos himenóperos:
* "Studies on the North American Proctotrupidae, with descriptions of new species from Florida." *Entomol. Am.* 3: 73-76, 97-100, 117-119  (1887).
* "Descriptions of some new genera and species of Canadian Proctotrupidae." *Can. Entomol. * 20: 48-55 (1888).
* "Description of a new genus and new species of proctotrypid bred by Mr F.W. Urich from an embiid." *J. Trin. Fld. Nat. Club* 2: 264-266  (1895).
* "The phylogeny of the Hymenoptera". *Proc. Ent. soc. Washington*, III: 326-336 (1896) .
* "Classification of the pointed-tailed wasps, or the superfamily Proctotrypoidea.-III." *J. N. Y. Entomol. Soc.* 11: 86-99  (1903).
* "Descriptions of new Hymenoptera from Japan-1." *J. N. Y. Entomol. Soc.* 12: 65-84  (1904).
*

## Abreviatura 
A abreviatura **Ashmead** emprégase para recoñecer a  como autoridade na descrición e taxonomía en zooloxía.

## Véxase tamén 
### Ligazons externas 
*Frank G. Ashbrook Papers, circa 1915-1965 Arquivos da Smithsonian Institution.
*Encyclopedia of Life: [Lista dos taxon(https://gl.wikipedia.org/wiki/taxon)s (2519)] descritos por Ashmead.
*NomenclatorZoologicus Lista dos xéneros descritos por Ashmead.
Cruzando a escuridade

***Cruzando a escuridade*** (en ) é un filme estadounidense de 1995 coproducido, escrito e dirixido por Sean Penn. Está protagonizado por Jack Nicholson, David Morse, Robin Wright e Anjelica Huston. Foi o derradeiro filme con banda sonora de Jack Nitzsche. Conta a historia de Freddy Gale, un home que foi atormentado durante máis de cinco anos pola morte da súa filla nun accidente automobilístico. Cando se entera de que o responsábel da súa morte vai saír do cárcere, decide buscar vinganza.
 
O filme estreouse o 16 de novembro de 1995, e recibiu polo xeral valoracións positivas. Malia as boas críticas, foi un fracaso comercial, recadando só 869&nbsp;000 dólares en todo o mundo sobre un orzamento de 9 millóns de dólares.

Estreouse en galego o 19 de febreiro de 2000 na TVG.

## Personaxes 
* Jack Nicholson como Freddy Gale
* David Morse como John Booth
* Anjelica Huston como Mary
* Robin Wright Penn como Jojo
* Piper Laurie como Helen Booth
* Richard Bradford como Stuart Booth
* Priscilla Barnes como Verna
* David Baerwald como Peter
* Robbie Robertson como Roger
* John Savage como Bobby
* Kellita Smith como Tanya
* Kari Wuhrer como Mia
* Richard Sarafian como Sunny Ventura
* Joe Viterelli como Joe

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Os cabaleiros casan coas morenas

***Os cabaleiros casan coas morenas*** (en ) é un filme estadounidense de 1955 dirixido por Richard Sale. Foi producido por Russ-Field Productions, e está protagonizado por Jane Russell e Jeanne Crain, sendo distribuído por United Artists. O guión foi creado por Mary Loos e Sale, e baséase na novela de 1927 *But Gentlemen Marry Brunettes* de Anita Loos, tía de Mary Loos.

Estreouse en galego o 26 de outubro de 1992 a través da TVG.

## Personaxes 
* Jane Russell como Bonnie Jones / Mimi Jones
* Jeanne Crain como Connie Jones / Mitzi Jones (a voz de canto é de Anita Ellis)
* Alan Young como Charlie Biddle / Mrs. Biddle / Mr. Henry Biddle
* Scott Brady como David Action (a voz de canto é de Robert Farnon)
* Rudy Vallee como el mesmo
* Guy Middleton como conde de Wickenwave
* Eric Pohlmann como M. Ballard
* Robert Favart como dono do hotel
* Guido Lorraine como M. Marcel
* Ferdy Mayne como M. Dufond

## Notas 
## Véxase tamén 
### Ligazóns externas 
* 
* Ficha en AllMovie
Mensaxe nunha botella

***Mensaxe nunha botella*** (en ) é un filme estadounidense de 1999 dirixido por Luis Mandoki e baseado na novela homónima de Nicholas Sparks. Está protagonizado por Kevin Costner, Robin Wright e Paul Newman, e foi rodado en Maine, Chicago e Wilmington, Carolina do Norte. Estreouse nos cinemas dos Estados Unidos o 12 de febreiro de 1999 a través de Warner Bros. Pictures. Foi mal recibido pola crítica mais tivo un éxito moderado de recadación, conseguindo 118 millóns de dólares sobre un orzamento de 30 millóns.

Estreouse en galego o 16 de abril de 2011 na TVG.

## Personaxes 
* Kevin Costner como Garrett Blake
* Robin Wright como Theresa Osborne
* Paul Newman como Dodge Blake
* Susan Brightbill como Catherine Land Blake
* John Savage como Johnny Land
* Illeana Douglas como Lina Paul
* Robbie Coltrane como Charlie Toschi
* Jesse James como Jason Osborne
* Bethel Leslie como Marta Land
* Tom Aldredge como Hank Land
* Hayden Panettiere como rapaza no bote
* Rosemary Murphy como Helen en B&B

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en Metacritic
Requintas

As **requintas**, ou **gaitas**, son agrupacións musicais galegas, propias das terras do val do río Ulla, compostas por requintas, gaitas e percusión tradicional.

## Características 
A requinta, é un tipo de frauta travesa aparecida en Galiza a comezos do século XIX. Debido á súa afinación, e a permitir o toque nun rexistro agudo que acada o volume da gaita de fol, empregouse desde cedo para o seu acompañamento. A súa popularidade nas terras do Ulla fixo que o seu nome se estendese axiña ao das agrupacións que a empregaban. Estes grupos adoitaban estar compostos por un ou dous requinteiros, que tocaban a carón dunha ou dúas gaitas, e aos diferentes instrumentos de percusión, normalmente caixa e bombo. 

As requintas proliferaron, na década de 1920, ao longo dos concellos do tramo medio do Ulla, Silleda, Boqueixón, Padrón, Teo, Touro, Vedra, Vila de Cruces e A Estrada, chegando a existir até vinte grupos distintos (*A requinta de Carcacía*, *A requinta de Lampai*, *A gaita de San Miguel*, *Os gaiteiros de Albín*, *A gaita de Vedra,* *Airiños do Ulla*, etc). A irrupción no panorama musical galego das orquestras de baile na década de 1950 substituíu os grupos de requinteiros, que deixaron de ser contratados para as festas quedando case esquecido o instrumento. Porén, a publicación no ano 1993 do libro *A requinta na Ulla* coas indagacións do gaiteiro Enrique Montero, fixo rexurdir o interese nas requintas. Apareceron desde aquel momento novos instrumentistas, grupos e artesáns que traballan pola súa normalización. No ano 2017 publicouse un libro-cd que reúne, en máis de 80 partituras, a transcrición de parte do repertorio das requintas tradicionais.

## Notas 
## Véxase tamén 
### Bibliografía 
* 

### Ligazóns externas 
* Gaita de Sarandón (Requinteiros do Ulla) - TVG (Alalá nº 27 - 2006)
* A Requinta de Xián - TVG (Alalá nº 57 - 2007)
O clan dos irlandeses

***O clan dos irlandeses*** (en ) é un filme estadounidense de 1990 dirixido por Phil Joanou e protagonizado por Sean Penn, Ed Harris e Gary Oldman, xunto con Robin Wright, John Turturro e John C. Reilly. Escrito polo dramaturgo Dennis McIntyre, o filme foi producido por Ned Dowd, Randy Ostrow e Ron Rotholz, cunha banda sonora de Ennio Morricone.

Estreouse en galego o 27 de marzo de 1995 na TVG.

## Personaxes 
* Sean Penn como Detective Terry Noonan
* Ed Harris como Frankie Flannery
* Gary Oldman como Jackie Flannery
* Robin Wright como Kathleen Flannery
* John Turturro como Detective Nick Richardson
* John C. Reilly como Stevie McGuire
* R.D. Call como Pat Nicholson
* Joe Viterelli como Joe Borelli
* Burgess Meredith como Finn
* Marco St. John como Jimmy Cavello
* Mo Gaffney como Maureen Flannery
* Deirdre O'Connell como Irene
* Thomas G. Waites como Ed
* Michael Cumpsty como Ryan
* Michael Cunningham como Frankie's Goon
* Jaime Tirelli como Detective Álvarez
* Vincent Pastore como Borelli's Goon

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes 
* Ficha en BoxOfficeMojo
Winchester '73

'''''Winchester '73''''' é un filme estadounidense de 1950 dirixido por Anthony Mann e protagonizado por James Stewart, Shelley Winters, Dan Duryea e Stephen McNally. Escrito por Borden Chase e Robert L. Richards, o filme trata sobre o cambio de propietario dun prezado rifle e a busca dun asasino fuxido. Rock Hudson interpreta un nativo americano e Tony Curtis interpreta un soldado de cabalería sitiado, ambos en pequenos papeis ao comezo das súas carreiras. O filme recibiu un nomeamento ó Premio Writers Guild of America ó mellor guión dun wéstern. Esta foi a primeira colaboración nun filme do Oeste entre Anthony Mann e James Stewart, e foi filmada en branco e negro.

En 2015, a Biblioteca do Congreso seleccionouno para a súa conservación no National Film Registry dos Estados Unidos por ser "culturalmente, historicamente ou esteticamente significativo".

## Personaxes 
miniatura|Stewart no papel de Lin McAdam.
* James Stewart como Lin McAdam
* Shelley Winters como Lola Manners
* Dan Duryea como Waco Johnnie Dean
* Stephen McNally como Dutch Henry Brown
* Millard Mitchell como High-Spade Frankie Wilson
* Charles Drake como Steve Miller
* John McIntire como Joe Lamont
* Will Geer como Wyatt Earp
* Jay C. Flippen como sarxento Wilkes
* Rock Hudson como Young Bull
* John Alexander como Jack Riker
* Steve Brodie como Wesley
* James Millican como Wheeler
* Abner Biberman como Latigo Means
* Tony Curtis como Doan (acreditado como "Anthony Curtis")
* James Best como Crater

## Notas 
## Véxase tamén 
### Ligazóns externas 
*
Francisca Sampedro Costas

**Francisca Leonor Sampedro Costas**, nada en Gondomar o 31 de xaneiro de 1930 e finada na Coruña o 25 de maio de 2014, foi unha médica galega.

## Traxectoria 
Francisca pertencía a unha familia de médicos, o seu pai Francisco Sampedro Galdo era médico en Viveiro e tamén os seus irmáns.

## Notas 
## Véxase tamén 
### Bibliografía 
* Pintos Barral, Xoana (2016): As mulleres nos estudos experimentais na Universidade de Santiago: 1910-1960.
Isaura Usero Souto

**Isaura Aurea Usero Souto**, nada no Carballiño o 10 de setembro de 1913 e finada o 1 de outubro de 2004 na Coruña, foi unha profesora galega, unhas das primeiras mulleres universitarias de Galicia.

## Traxectoria 
Isaura Usero estudou na Facultade de Ciencias na Universidade de Santiago de Compostela en 1929 rematando a súa formación no curso de 1939-40.  Pertenceu á Sociedade Española de Física e Química, sendo presentada por Natividad Mejuto e María de la Concepción Carnero no ano 1933. Traballou como profesora na Academia Balmes de Lugo e como profesora de Matemáticas do Instituto Feminino de Bacharelato de Lugo. En 1980 obtivo a cátedra de bacharelato da materia de  Matemáticas do Instituto da Coruña onde traballou ata a súa xubilación.

## Notas 
## Véxase tamén 
### Bibliografía 
* Pintos Barral, Xoana (2016): As mulleres nos estudos experimentais na Universidade de Santiago: 1910-1960.
*Fernández García,  Isabel (2021). Pioneiras de Ciencias de Lugo . Editorial: Asociación Colectivo Egeria ISBN: 978-84-09-31713-4
Na cidade branca

***Na cidade branca*** (en ) é un filme suízo de 1983 dirixido por Alain Tanner. Estreouse na 33ª edición do Festival Internacional de Cinema de Berlín. Foi escollido como candidato de Suíza para o Óscar ó mellor filme internacional na 56ª edición dos premios, mais finalmente non foi nomeado.

Estreouse subtitulado en galego o 12 de setembro de 2015 na TVG.

## Personaxes 
* Bruno Ganz como Paul
* Teresa Madruga como Rosa
* Julia Vonderlinn como Élisa / a muller suíza
* José Carvalho como o patrón
* Francisco Baião como Le voleur au couteau
* José Wallenstein como L'autre voleur
* Victor Costa como o rapaz no bar
* Lídia Franco como a rapaza no bar
* Pedro Efe como o amigo na taberna
* Cecília Guimarães como a dama do tren
* Joana Vicente como a nena do tren

## Notas 
## Véxase tamén 
### Outros artigos 
* Filmes de Suíza propostos ó Óscar ó mellor filme internacional
* Filmes propostos ó mellor filme internacional na 56ª edición dos Óscar
### Ligazóns externas 
*
Mati Manas

***Mati Manas*** (en ) é un filme indio de 1984 dirixido por Mani Kaul. O filme é unha ollada á arte da olaría na India.

Estreouse subtitulado en galego o 23 de marzo de 2021, no Centro Galego de Artes da Imaxe (A Coruña).

## Produción 
*Mati Manas* foi o resultsado dun encargo do Festival da India para producir un documental sobre a tradición da olaría na India.

## Notas 
## Véxase tamén 
### Ligazóns externas 
*
William de Camargo

**William de Camargo Escobar**, nado en São José do Rio Preto o 27 de febreiro de 1999, é un futbolista brasileiro, que pode alternar as posicións de centrocampista e dianteiro. Dende 2025 milita no Arenteiro, da Primeira Federación.

## Traxectoria 
Formouse nas categorías inferiores do São Paulo FC, ao que se incorporou no ano 2013. Tras rematar o seu contrato co club brasileiro, o xogador de 18 anos marchou a España, onde entrou na canteira do CD Leganés en abril de 2017.

Xogou co equipo madrileño na División de Honra e o 25 de febreiro de 2018 fixo o seu debut co Leganés B en Terceira División, nunha vitoria por 5 goles a cero fronte ao CDF Tres Cantos.

No verán de 2018 realizou toda a pretemporada co primeiro equipo e o 30 de agosto saíu cedido durante unha campaña ao FC Karpaty Lviv, da Primeira División de Ucraína. Debutou como profesional o 15 de setembro, substituíndo a Marian Shved nun partido que acabou cunha derrota por 0-1 contra o FC Vorskla Poltava.

En setembro de 2019 foi cedido ás filas do FC Cartagena. En principio chegou para reforzar o equipo filial de Tercera División, pero converteuse rapidamente en xogador do primeiro equipo, da Segunda División B. Disputou 22 partidos co equipo principal, adestrado na primeira parte da tempada por Munúa e na segunda por Borja Jiménez, e marcou tres goles, contribuíndo a que o conxunto rematase primeiro do Grupo IV, cando a pandemia de COVID-19 paralizou a competición. En xullo foi titular no partido da promoción de ascenso contra o Atlético Baleares, na que o Cartagena venceu na quenda de penaltis, regresando así á Segunda División oito anos despois.

A súa cesión foi ampliada por un ano máis e debutou na Segunda División na primeira xornada da tempada 2020/21, contra o Oviedo no Carlos Tartiere. Xogou once encontros máis, aínda que só dous deles como titular, e en xaneiro púxoselle fin á cesión. No mesmo día foi cedido novamente, esta vez ao Valencia Mestalla, da Segunda División B, co que disputou 12 encontros ata o remate da tempada.

En xullo de 2021 anunciouse a súa chegada ao Deportivo da Coruña, na súa terceira cesión consecutiva. Debutou co club galego o 29 de agosto de 2021, no primeiro encontro da tempada 2021/22 da Primeira División RFEF contra o Celta B en Riazor, que acabou con goleada coruñesa por 5-0. Disputou un total de 35 partidos co equipo coruñés, incluídos os dous partidos da promoción de ascenso, e marcou 4 goles.

Para a tempada 2022/23 foi cedido ao KMSK Deinze, da Segunda División de Bélxica. Apenas tivo participación no equipo da cidade de Deinze, disputando só tres partidos. Despois de varios meses sen equipo, en febreiro de 2024 fichou polo Fuenlabrada, onde tampouco tivo continuidade, xogando só 181 minutos ata o final da tempada.

En setembro de 2024 regresou a Galicia para asinar como novo xogador do Ourense CF, club que viña de ascender á Primeira Federación, pero a fichaxe acabou truncándose a última hora, polo que pasou os seguintes seis meses sen equipo. En febreiro de 2025 fichou polo Real Ávila, da Segunda Federación.

## Notas 
## Véxase tamén 
### Ligazóns externas 
* Datos do xogador en BDFutbol .